Позив+деци


И ти данас учиш неки страни језик, мислећи да о свом српском језику све знаш. Сигурно си приметио да постоје разлике и у српском језику. Другачије говоре деца из Београда од деце из Ниша; другачије говоре деца која се лети купају у Дунаву од оне која се купају у Морави; другачије они који се вијају по ливадама и планинама, од оних који се возају ролерима по равним асфалтираним путевима. Ти, наравно, можеш да га разумеш, јер је све то српски језик, али био би много богатији кад би научио још понеку реч, и чуо какву занимљиву причу из крајева у којима се говори мало другачији српски језик. Те ти нове речи и приче из твог језика помажу да лакше научиш и страни језик.
 * 



Ово дружење са децом из различитих крајева Србије је позив за тебе:

- да се обогатиш и обогатиш друге сазнајући нове речи - да размениш лепе, добре и паметне речи са другима - да чујеш и другима испричаш занимљиве приче о свом језику - да заволиш цео свој језик, где год се њиме говори

И увек пази, језик се не гази! Ако се говором наругаш и увредиш, некога можеш много да растужиш. **